 Farxaddii ayaa igu sii korartay waxaana ii muuqatay guusha nolosheyda, markaasaan warka si cad dabookla uga qaaday, waxaana ku iri Istarey, horta aduun intaad joogto wax walba waa la fishaa, qofkana dhib kasta wuu la kulmaa, laakiin dhib qof soo gaara wxaaa ugu xun mid aan dawo lahayn, oo xitaa hadii aad qarash kasta bixiso aadan xal u heli karin, taasi waa marka noloshaada ay ku xiranto qof kale, si kasta oo aad yeeshana dhaawaca qalbigaaga soo gaaraya ma daweyn kartid ilaa qofkii aad ka heshay uu wehel kula soo noqdo, hadaan si kale u iraahdo waa marka aad qof jeclaato, runtii aniga hadda jaceylkii ayaa i galay, oo waxbaan jeclaaday nolsheydana waxaa farxad u ah qofkii laabtu ay rabootay oo u yimaada, qofkaasi qof kale maaha ee waa adiga Istar ah, Istar waan ku jeclahay abaayo, waxaana ku dawoobi karaa oo kaliya adoo caashaqa ila daa dihiya, qalbigaagana i dhex dhiga. 